《赠于革去非时为武陵尉》
宋代·赵蕃

忆昨闻君谓君老，及见知君得名早。
文章妙处殆夙成，不作扬雄少而好。
西山南浦饫搜寻，武陵桃源蹔探讨。
诸公识面争我出，学子闻风竞门扫。
嗟我无闻不足畏，何事相逢亦倾倒。
论诗未易当韩豪，聊复悲吟似郊岛。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。